Tore Svensson

Tore Svensson (født 6. desember 1927, død 26. april 2002,) var en svensk fotballspiller som spilte målvakt for flere svenske klubber og det svenske herrelandslaget.

Svensson vokste opp under enkle forhold sammen med tolv søsken. Keeperen begynte sin fotballkarriere i Falkenbergs FF, før han gikk over til IF Elfsborg i 1949. I 1951 gikk han over til Malmö FF, hvor han ble førstekeeper. Han var den gang den andre spilleren for klubben som var hentet utenfor Skåne, og kom til å spille 433 kamper for klubben, hvor han også ble svensk mester i 1953.

Han spilte også for Sveriges herrelandslag i fotball, hvor han var andrekeeper etter Kalle Svensson. Sammenlagt spilte han fire A-landslagskamper i perioden 1956 til 1958, og var med i Sveriges VM-tropp i 1950 såvel som i 1958. Han forlot Malmö FF i 1961, og spilte for IFK Ystad i 1963-64. Ved siden av fotballkarrieren arbeidet han først i klesbutikk, men ble senere en suksessrik bilselger. Etter spillerkarrieren var han keepertrener i Malmö FF, hvor han trente Janne Möller.

Referanser

Eksterne lenker 
 
  Tore Svensson på Eu-Football.info
  Tore Svensson på worldfootball.net

Svenske fotballspillere
Olympiske bronsemedaljevinnere for Sverige
Spillere i Fotball-VM 1950
Medaljevinnere under Sommer-OL 1952
Deltakere for Sverige under Sommer-OL 1952
Fotballspillere under Sommer-OL 1952
Spillere i Fotball-VM 1958
Fotballspillere for Falkenbergs FF
Fotballspillere for IF Elfsborg
Fotballspillere for Malmö FF
Fødsler i 1927
Dødsfall i 2002
Olympiske medaljevinnere i fotball